RESOLUCIÓN DE REVOGACIÓN DAS PRESIDENCIA DAS COMISIÓN DELEGADAS DO PLENO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 25/05/2023)

Expediente 2023/XENSEC/000017 Asunto FINALIZACIÓN MANDATO 2019-2023 Trámite SESIÓNS EXTRAORDINARIAS EX ART.36 ROF: PLENO E COMISIÓNS DELEGADAS. Resolución Revogación Presidencia das Comisión Delegadas. Por resolución asinada este mesmo día acórdase o teor da presente, non obstante o que engadíase: “Esta revogación condiciónase a que a efectiva constitución da nova Corporación teña lugar o vindeiro 17 de xuño do presente.” Formulación que se empregaba como cautela dunha hipotética constitución posterior a consecuencia de posible recurso contra a proclamación de electos. Non obstante, dita redacción non resulta axeitada, polo que se substitúe pola que consta na seguinte, que se reproduce coa oportuna rectificación. Dispón o art.36.1 do RD 2568/1986 (polo que se aproba o ROF): “El tercer día anterior al señalado por la legislación electoral para la sesión constitutiva de los Ayuntamientos, los concejales cesantes, tanto del Pleno como, en su caso, de la Comisión de Gobierno, se reunirán en sesión convocada al solo efecto de aprobar el acta de la última sesión celebrada.” Ha considerarse que, de conformidade co art.3 do Regulamento Orgánico do Pleno e das súas Comisións deste Concello (ROP), o devandito ROF será aplicable supletoriamente. Á súa vez, o propio ROF declara como supletorias respecto das Comisións Informativas as normas previstas para o funcionamento do pleno (art.138). Pártese de que a Presidencia nata das Comisións Informativas lle corresponde a esta Alcaldía, tanto segundo o art.132 do ROP como segundo o 125 do ROF, sen prexuízo das posibilidades de delegación que tales preceptos sinalan, delegación que, pese á dicción literal do primeiro dos mencionados non pode entenderse como obrigada, xa que contradiciría á propia esencia da mesma. En todo caso, por resolucións desta Alcaldía delegáronse as Presidencias das diferentes Comisións informativas municipais en diferentes Srs. Concelleiros. Considérase que as delegacións poden ser revogables en calquera momento polo órgano que as conferira, como se deduce da súa propia natureza e, expresamente, precisan os arts.9.6 da Lei 40/2015, 43 e 114.3 do ROF. Coa presente posibilítase a máis áxil celebración das sesións das comisións delegadas do Pleno, así como do propio Pleno, destinadas exclusivamente á aprobación da acta da última das súas sesións, de tal forma que se prevé a súa realización no mesmo día e lugar. Partindo de que ditas sesións terían lugar o día 14 de xuño, a súa convocatoria procedería o día 9, co fin de manter a preceptiva antelación. Pola presente, e segundo os fundamentos expostos, RESOLVO: Primeiro.- Revogar, a partir do 9 de xuño do presente, as delegacións da Presidencia efectiva das diferentes Comisións Delegadas do Pleno, que pasará a ser asumida por esta Alcaldía. Esta revogación condiciónase á non comunicación de presentación, antes da devandita data, de recurso contra a proclamación de electos que pospoña a data de constitución da nova Corporación. Segundo.- Dar traslado ás Secretarías das diferentes Comisións, para o seu coñecemento, comunicación ás Presidencias e efectos. Terceiro.- Proceder á súa publicación no BOP, así como na Sede electrónica do Concello. Pontevedra, O alcalde presidente. O secretario xeral do Pleno Sinaturas electrónicas